Рок-каранацыя

**«Рок-каранацыя»** — штогадовая беларуская рок-прэмія. Цырымоніі ўзнагароджання адбываліся з 1995 года па 2012 год за музычныя падзеі і творы папярэдняга года. Месцам правядзення амаль заўсёды быў Мінск, таксама прэмія праводзілася ў Маладзечна. У 2016 годзе арганізатары спрабуюць перазапусціць прэмію, але гэта не ўдаецца.
## Гісторыя 
### Рок-каранацыя ’94 
Адбылася 12 студзеня 1995 года. Месца правядзення — Альтэрнатыўны тэатр.
*Рок-карона — «Крама»
*Альбом — «Сон у трамваi» — «Новае Неба»
*Трыдыцыі і сучаснасць — «Палац»
*Дэбют — «Why Not»
*Рок-князёўна — Кася Камоцкая

### Рок-каранацыя ’95 
Адбылася 19 студзеня 1996 года. Месца правядзення — Альтэрнатыўны тэатр.
*Рок-карона — «Rouble Zone»
*Альбом — «Put Your Money… Now!» — «Rouble Zone»
*Трыдыцыі і сучаснасць — «Палац»
*Дэбют — «Парадокс»
*Шоўмэн — Алег «Джагер» Мінакоў (лідар-вакаліст «Rouble Zone»)
*Найлепшы тэкст — «Бывай» — «N.R.M.»
*За вернасць жанру — «Крама»
*Рок-князёўна — Кася Камоцкая

### Рок-каранацыя ’96 
Адбылася 23 студзеня 1997 года. Месца правядзення — кіна-канцэртная зала «Кастрычнік».
*Рок-карона — «Ляпіс Трубяцкі»
*Альбом — «Ранетое сердце» — «Ляпіс Трубяцкі»
*Традыцыі і сучаснасць — «Палац»
*Дэбют — «The Stokes»
*Песня — «Партызанская» — «N.R.M.»
*Тэксты — «Ляпіс Трубяцкі» сумесна з Касяй Камоцкай з гурта «Новае Неба»
*За найлепшую інтэрпрэтацыю шлягера — «Neuro Dubel» («Здравствуй, чужая милая»)

### Рок-каранацыя ’97 
Адбылася 29 студзеня 1998 года. Месца правядзення — кіна-канцэртная зала «Масква».
*Рок-карона — «N.R.M.»
*Альбом — «Народны Альбом»
*Традыцыі і сучаснасць — «KRIWI»
*Дэбют — «Thank You Jesus»
*Песня — «Я знаю любовь» — «Новый Иерусалим» і «Танец» — «Пани Хида»
*Тэксты — Міхал Анемпадыстаў («Народны альбом»)
*Падзея года — выхад альбома «»
*Відэакліп — «Слёзы на соснах» — «Пани Хида»
*Рок-князёўна —  («Hasta La Fillsta»)

### Рок-каранацыя ’98 
Адбылася 29 студзеня 1999 года. Месца правядзення — канцэртная зала «Мінск».
*Рок-карона — «Neuro Dubel»
*Альбом — «Охотник и сайгак» — «Neuro Dubel»
*Традыцыі і сучаснасць — «Троіца»
*Дэбют — «Happy Face»
*Песня — «Я буду ждать» — Аляксей Шадзько
*Рок-князёўна — Вераніка Круглова («KRIWI»)
*Відэакліп — «Охотник и сайгак» — «Neuro Dubel»
*Тэксты — Аляксей Шадзько
*Музыка — Піт Паўлаў («N.R.M.», «KRIWI»)

### Рок-каранацыя ’99 
Адбылася 29 студзеня 2000 года. Месца правядзення — канцэртная зала «Мінск».
*Рок-карона — «KRIWI»
*Альбом — «Ворсинки и катышки» — «Neuro Dubel»
*Традыцыі і сучаснасць — «Крама»
*Дэбют — «ТТ-34», «Exist»
*Песня — «Паветраны шар» — «N.R.M.»
*Рок-князёўна — Вераніка Круглова (вакалістка «KRIWI»)
*Відэакліп — «За туманам» — «KRIWI»
*Тэксты — Аляксей Шадзько
*Праект — «Сьвяты вечар»
*Музыка — Сяржук Трухановіч

### Рок-каранацыя 2000 
Адбылася 26 студзеня 2001 года. Месца правядзення — канцэртная зала «Мінск».
*Рок-карона — «N.R.M.»
*Альбом — «Тры чарапахi» — «N.R.M.»
*Традыцыі і сучаснасць — «Ur’ia»
*Дэбют — «Без Билета»
*Песня — «Тры чарапахi» — «N.R.M.»
*Рок-князёўна — не прысуджана
*Відэакліп — Анатоль Вечар «Чыстая, сьветлая» («N.R.M.»)
*Тэксты — «N.R.M.»
*Падзея — «Я нарадзіўся тут»
*Група стагоддзя — «Песняры» Уладзіміра Мулявіна
*Музыкант — Лявон Вольскі («N.R.M.»)

### Рок-каранацыя 2001 
Адбылася 24 лютага 2002 года. Месца правядзення — канцэртная зала «Мінск».
* Рок-карона — Алесь Суша (прадзюсар, «Я нарадзіўся тут»)
* Альбом — «Хавайся ў бульбу» — «Крама»
* Традыцыі і сучаснасць — Зміцер Вайцюшкевіч
* Дэбют — «Імпэтт»
* Песня — «Без Билета», «Мая краіна — Беларусь!»
* Рок-князёўна — Дана («Імпэтт»)
* Відэакліп — «Палац» — «На турэцкіх палях»
* Сайт года — «Любовь и спорт»
* Тэксты — Леанід Дранько-Майсюк
* Музыка — Зміцер Вайцюшкевіч
* За ўклад у развіццё беларускай культуры — «Сузор’е»

Спецпрызы:
* Ад часопіса «Музыкальный журнал» — «БМАgroup» (за зборнік «Hard Life Heavy Music I»)
* Ад «Radio Polonia» — Вітаўт Мартыненка (за прасоўванне польскага рока на Беларусі)

### Рок-каранацыя 2002 
Адбылася ў маі 2003 года. Месца правядзення — Канцэртная зала «Мінск». Цырымонія была прысвечана памяці Уладзіміра Мулявіна. Ліквідаваны намінацыі «Рок-князёўна», «Тэксты», «Музыкант году». Галоўную карону Лявон Вольскі ўручыў сынам Уладзіміра Мулявіна Валерыю і Уладзіміру.
*Група года — «Крамбамбуля»
*Альбом года — «Крамбамбуля»
*Песня года — «Абсэнт» («Крамбамбуля»)
*Традыцыі і сучаснасць — «Стары Ольса»
*Прадзюсар года — Р. Макараў («Personal Depeche»), А. Халадзінскі, А. Старповіч
*Падзея года — адкрыццё «Першага музычнага»
*Адкрыццё года — «Куклы»
Спецпрызы:
*Сайт года — pesnyary.com
*Саўндпрадзюсар — Г. Сыракваш
*Рэгіянальны выканаўца — «Rasta»

### Рок-каранацыя 2004—2005 
Адбылася 28 лютага 2006 года. Месца правядзення — канцэртная зала «Мінск».
*Прыз глядацкіх сімпатый — «Фляўс і Кляйн»
*Альтэрнатыўны гурт года — «ТТ-34»
*Блюз-рок выканаўца — «Крама»
*Фолк-выканаўца — Іван Кірчук
*Праект года — «Прэм’ер Тузін 2005»
*Выканаўца года — Лявон Вольскі
*Спявачка года (Рок-князёўна) — Руся («Indiga»)
*Дэбют года — «Tav. Mauzer»
*Кліп года — «Турысты» («Крамбамбуля»)
*Песня года — «Белакрылы анёл» («Zet»)
*Альбом года — «Tanki» («Neuro Dubel»)
*Група года — «J:морс»
Спэцпрызы:
*За адданасць рок-ідэалам — клуб «Графіці»
*За найлепшую публікацыю пра беларускую рок-музыку — Віктар Дзятліковіч «Іх Мроя. Іх N.R.M.»
*Фестываль года — «Рок-кола», Полацк

### Рок-каранацыя 2006 
Цырымонія адбылася 25 лютага 2007 года ў канцэртнай зале «Мінск». 
*Рок-карона — «Rasta»
*Выканаўца года — Ян Маўзэр («Tav. Mauzer»)
*Цяжкая музыка — «Rasta» (альбом «The Age of Moverment»)
*Спеўная паэзія — Зміцер Вайцюшкевіч і «WZ-Orkiestra» (альбомы «Танга з ружай» і «Песні з доўгай шуфляды»)
*Традыцыі і сучаснасць — «Ur’іa» (альбом «Калі-чакра»)
*Пазітыўная музыка — «Нагуаль» (альбом «У земли под юбкой»)
*Поп-рок выканаўца года — «J:морс» (альбом «Босиком по мостовой»)
*Рок-выканаўца года —  (альбом «Романтика»)
*Хіп-хоп выканаўца году — «Городская тоска» (альбом «С миром»)
*Кліп года — «Яблочный чай» («Apple Tea»)
*Хіт года — «Гадзючнік» («N.R.M.»)
*Рок-князёўна — не ўручалася
*Праект года — «Прэм’ер Тузін 2006»
*Альбом года — «Босиком по мостовой» («J:морс»)

### Рок-каранацыя 2007 
Цырымонія адбылася 29 лютага 2008 года ў канцэртнай зале «Мінск».
*Рок-карона (гурт года) — «Neuro Dubel»
*Выканаўца года — Лявон Вольскі
*Адкрыццё года — «Дзецідзяцей»
*Прарыў года — «Фляўс і Кляйн»
*Кліп года — «Капітал» («Ляпіс Трубяцкі»)
*Песня года — «Капітал» («Ляпіс Трубяцкі»)
*Традыцыі і сучаснасць (лепшы фолк-выканаўца года) — «Osimira»
*Рок-князёўна — Вольга Самусік («Tarpach», «žygimont VAZA»)
*Праект года — «Калыханкі», Дзіцячы фонд ААН
*Альбом года — «Stasi» («Neuro Dubel»)

### Рок-каранацыя 2008 
14 сакавіка 2009 года цырымонія ўпершыню прайшла на выездзе — у доме культуры горада Маладзечна.
*Рок-карона (гурт года) — «Ляпіс Трубяцкі»
*Песня года — «Зорачкі» — «Ляпіс Трубяцкі»
*Альбом года — «Manifest» («Ляпіс Трубяцкі»)
*Выканаўца года — Віталь Артыст (гурт «Без Билета»)
*Рок-князёўна — Ганна Хітрык («Дзецідзяцей»)
*Адкрыццё года — «Esprit»
*Кліп года — «Мечтатели» («Без Билета»)
*Традыцыі і сучаснасць — этна-трыё «Троіца»
Дыплом «За вялікі ўнёсак у развіццё беларускай музыкі» — Андрэй Іваноў (гурт «Зарціпо»). Спецыяльныя ўзнагароды атрымалі таксама «IQ48» — ад праекту Generation.bY, «Авангардшкола» — ад газеты «Наша Ніва», «ESPRIT» — ад сайта univer.by, «Крама» — ад пісьменніка і выдаўца Уладзіміра Сіўчыкава, «Садъ» — ад Еўрапейскага радыё для Беларусі, «Князь Чародей» — ад кампаніі «Global CD».

### Рок-каранацыя 2009 
Адбылася ў мінскім клубе «Рэактар» 4 сакавіка 2010 года.
*Рок-карона (гурт года) – «Без Билета»
*Песня года — «Ружовыя акуляры» («Ляпіс Трубяцкой»)
*Дэбют года — «The Toobes»
*Традыцыі і сучаснасць — «Крама»
*Поп-рок праект года — «Open Space»
*Рэп-праект года — «Нестандартны варыянт»
*Выканаўца года — Зміцер Вайцюшкевіч
*Рок-князёўна — Анастасія Шпакоўская (гурт «Naka»)
*За вялікі ўнёсак у беларускую рок-музыку — «Neuro Dubel»
*Падзея года — канцэрт да 15-годдзя «N.R.M.»
*Праект года — «Тузін. Перазагрузка»
*Вяртанне года — Жнюв
*Кліп года — «Африка» («Без Билета»)
*Альбом года — «Africa» («Без Билета»)

### Рок-каранацыя 2010 
На цырымоніі, якая адбылася 18 лютага 2011 у клубе «Реактор» замест КЗ «Мінск», якая была першапачаткова зарэзервавана, але ў якой выйшла са строю супрацьпажарная заслона, прызоў за мінулы музычны год не ўручалася.

### Рок-каранацыя 2011 
* Прарыў года — «Akute»
* Рок-князёўна — Зоя Сахончык («ZM99»)
* Альбом года — «Зімачка» (этна-трыа «Троіца»)
* Падзея года — фестываль «Камяніца»
* Песьня года — «Дым» («Pomidor/Off»)
* Поп-рок гурт — «J:морс»
* За адданасць жанру — «Drum Ecstasy»
* Традыцыі і сучаснасць — «Znich»
* Гурт года (Галоўная рок-карона) — «Pomidor/Off»

## Ацэнкі 
Зміцер Безкаравайны, заснавальнік партала «Experty.by», у 2013 годзе станоўча ацаніў прэмію, якая *«зрабіла шмат»*, у той жа час абазначыў спад пазіцый беларускамоўнага рока і імкненне арганізатараў рабіць камерцыйна паспяховыя канцэрты сярод фактараў, якія прывялі да яе закрыцця. Па яго ж словах, яна *«доўгія гады выклікае вялікія пытанні»* і з нацыянальнай ператварылася *«ў прыватную прэмію 2–3 чалавек»*.

Павел Свярдлоў, рэдактар «KYKY.ORG», у аглядзе ўсіх музычных прэмій Беларусі на 2013 год вызначыў рубіконам пачатку заняпаду прэміі інцыдэнт з гуртом «J:морс» і Аляксандрам Мілінкевічам ў 2006 годзе.

Віталь Артыст, франтмен гурта «Без Билета», у 2010 годзе праз «СБ. Беларусь сегодня» так ацаніў прэмію: *«Вельмі здорава, што гэтая прэмія існуе. І лічу, што такіх прэмій павінна быць больш: яны могуць стаць выдатным стымулам для малавядомых выканаўцаў»*.

## Гл. таксама 
* Спіс уладальнікаў Галоўнай «Рок-кароны»

## Спасылкі 
*

Катэгорыя:З’явіліся ў 1995 годзе